Source: https://onngas.dashofer.sk/onb/33/povinnosti-pravnickych-a-fyzickych-osob-vyplyvajuce-z-zo-zakona-o-odpadoch-od-1-7-2020-uniqueidmRRWSbk196FPkyDafLfWABMQmPtU2fupClqFhMUe_zEeIWv-HSh9Pw/?uri_view_type=4
Timestamp: 2020-08-10 08:54:35+00:00
Document Index: 16616684

Matched Legal Cases: ['§ 13', '§ 14', '§ 16', '§ 16', '§ 17', '§ 13', '§ 97', '§ 13', '§ 6', '§ 14', '§ 2', '§ 2', 'čl. 6', '§ 16', '§ 16', '§ 16', '§ 16']

Povinnosti právnických a fyzických osôb vyplývajúce z zo zákona o odpadoch od 1. 7. 2020 | Ekonomické, pracovné, právne a technické minimum pre gastroprevádzky
22.7.2020, Ing. Juraj Poništ, Zdroj: Verlag Dashöfer
2020.07.4.1 Povinnosti právnických a fyzických osôb vyplývajúce z zo zákona o odpadoch od 1. 7. 2020
Novelou zákona o odpadoch č. 460/2019 Z. z. nastali výrazné zmeny v odpadovom hospodárstve podľa zákona o odpadoch č. 79/2015 Z. z. Niektoré zmeny nadobudli účinnosť dňom vyhlásenia. Niektoré sa viažu na konkrétne dátumy.
Jednými zo zmien, ktoré nadobúdajú účinnosť od 1. 7. 2020, sú aj povinnosti právnických a fyzických osôb vyplývajúce z zo zákona o odpadoch, na ktoré sa viažu paragrafy § 13, § 14, § 16, § 16a, § 17.
Zmena § 13 písm. g)
g) zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa § 97 ods. 1 písm. b).
Zmena v zmysle novely
V § 13 písm. g) znie:
„ g) zneškodňovať spaľovaním:
3. komunálny odpad okrem spaľovania odpadu v spaľovniach a zariadeniach na spoluspaľovanie odpadov.“
Účelom bodu 1. je zabezpečiť podporovať udržateľné využívanie zdrojov. Vkladá sa tu aj výnimka, ak odpad je nezhodnotiteľným zvyškom a nie je na ňom možné uplatniť postupnosť hierarchie odpadového hospodárstva podľa § 6. Bod 2 bol zakotvený v zákone o odpadoch ešte pred 1. 7. 2020. Komunálny odpad bolo podľa písm. h) zakázané spaľovať na voľnom priestranstve a vo vykurovacích zariadeniach v domácnostiach ešte pred 1. 7. 2020. Spaľovanie komunálneho odpadu v spaľovniach komunálnych odpadov sa považuje za zhodnocovanie odpadov činnosťou R1 podľa prílohy č. 1 – pri dodržaní zákonom stanovených podmienok ešte pred 1. 7. 2020.
Praktické príklady k jednotlivým bodom:
Je zakázané spaľovať odpadový papier, ktorý bol predtým vyzbieraný na účel recyklácie. Výnimkou je zmesový odpad (zmesový odpad je nevytriedený komunálny odpad alebo komunálny odpad po vytriedení zložiek komunálneho odpadu), ktorý sa spáli v spaľovniach.
Je zakázané vypaľovanie tráv v záhradách.
Možno spomenúť spaľovňu komunálneho odpadu v Bratislave a Košiciach.
Doplnenie § 14 o ods. 10
Doplnenie v zmysle novely
„(10) Fyzická osoba – podnikateľ - a právnická osoba, ktorá prvýkrát použije materiál, ktorý prestal byť odpadom podľa § 2 ods. 5 a nebol umiestnený na trh, alebo umiestni materiál na trh prvýkrát potom, ako prestal byť odpadom podľa § 2 ods. 5, musí zabezpečiť, aby materiál spĺňal príslušné požiadavky podľa osobitných predpisov.
Úprava predmetného ustanovenia súvisí so zabezpečením úplnej transpozície rámcovej smernice (čl. 6 ods. 5) EURÓPSKEHO PARLAMENTU A RADY (EÚ) 2018/851 z 30. mája 2018. Ide o stanovenie podmienok používania, resp. umiestňovania na trh materiálu, ktorý dosiahol stav konca odpadu. Takýto materiál musí spĺňať požiadavky ustanovené osobitnými predpismi.
Ministerstvo ž. p. SR podľa zákona o odpadoch č. 79/2015 Z. z. ustanoví vo Všeobecne záväznom predpise osobitné kritériá pre určenie stavu konca odpadu.
NARIADENIE RADY (EÚ) č. 333/2011 z 31. marca 2011, ktorým sa ustanovujú kritériá na určenie toho, kedy určité druhy kovového šrotu prestávajú byť odpadom:
Fyzická osoba – podnikateľ - a právnická osoba sú povinní sledovať predpisy a uvádzať materiál na trh len v súvislosti s nimi.
Zmena § 16 ods. 4 písm. b)
Ten, kto vykonáva výkup vyhradeného prúdu odpadu, je povinný najneskôr do konca mesiaca nasledujúceho po ukončení štvrťroka oznamovať druh a množstvo vykúpeného odpadu a informácie o jeho zhodnotení v prvom zariadení na zhodnocovanie odpadov činnosťami R1 až R11 podľa prílohy č. 1 alebo v prvom inom zariadení na zhodnocovanie odpadu na území iného štátu, v ktorom je zabezpečené, že výsledok zhodnotenia odpadov bude rovnocenný s výsledkom zhodnotenia odpadov niektorou z činností R 1 až R 11 podľa prílohy č. 1, a to dokladmi o materiálovom toku na účely plnenia zberových podielov a cieľov a limitov odpadového hospodárstva,
b) v prípade elektroodpadu a použitých batérií a akumulátorov príslušnému koordinačnému centru, ak je zriadené; okrem použitých batérií a akumulátorov, pre ktoré má ten, kto vykonáva výkup, uzatvorenú zmluvu s výrobcom batérií a akumulátorov, ktorý plní vyhradené povinnosti individuálne, treťou osobou alebo organizáciou zodpovednosti výrobcov pre batérie a akumulátory.
„okrem elektroodpadu a použitých batérií a akumulátorov, pre ktoré má ten, kto vykonáva výkup, uzatvorenú zmluvu s výrobcom, ktorý si plní vyhradené povinnosti individuálne, treťou osobou alebo príslušnou organizáciou zodpovednosti výrobcov.“
Prakticky sa nič nemení. Termín „výrobca“ batérií a akumulátorov sa nahradil termínom „výrobca“.
Doplnenie § 16 o § 16a
„§ 16a Školský zber
(1) Škola alebo školské zariadenie (ďalej len „škola“), ktorá vykonáva zber odpadov z obalov a odpadov z neobalových výrobkov pochádzajúcich z domácností, je povinná najneskôr do konca…